นักลงทุนหันเทรด DW บนหุ้นรายตัวหลังดัชนีเคลื่อนไหวในกรอบแคบ
DW วานนี้ SET50 DW มีวอลุ่มเบาบางลงจากสัปดาห์ก่อนหน้า จากการที่ดัชนีหลักทรัพย์อ้างอิงเคลื่อนไหวในกรอบแคบ โดยดัชนี SET50 Index เคลื่อนไหวในกรอบ 988.53 - 996.29 จุด
9 มิ.ย. 2558

บล.แมคควอรี กล่าวว่า ตลาด DW วานนี้ SET50 DW มีวอลุ่มเบาบางลงจากสัปดาห์ก่อนหน้า จากการที่ดัชนีหลักทรัพย์อ้างอิงเคลื่อนไหวในกรอบแคบ โดยดัชนี SET50 Index เคลื่อนไหวในกรอบ 988.53 – 996.29 จุด ขณะที่สัญญาซื้อขายล่วงหน้า S50M15 เคลื่อนไหวในกรอบ 984.10 – 992.00 จุด 
โดยส่งผลให้นักลงทุนหันมาให้ความสนใจ DW บนหุ้นอ้างอิงที่เคลื่อนไหวผันผวน เช่น TRUE และ TPIPL นอกจากนี้ ยังมีนักลงทุนบางส่วนให้ความสนใจ DW บนหุ้นรับเหมาก่อสร้างด้วย โดย DW28 ที่เกี่ยวข้อง เช่น TRUE28C1509B, TPIP28C1509A และ ITD28C1509A เป็นต้น
ทั้งนี้หุ้นกลุ่มธนาคาปรับตัวลดลง ส่งผลให้ Call DW ปรับตัวลงตาม ตัวอย่างเช่น KTB -0.6% และ KBANK -0.5% ส่วน DW 28 ที่เกี่ยวข้อง เช่น KBAN28C1510A -4.0% เป็นต้น ทางด้านกลุ่มพลังงาน แกว่งตัวในกรอบแคบๆ ขณะที่ยังมีแรงขายบนหุ้น PTT กดดันราคาหุ้นปิดลบ -0.6% และทำให้ Call DW ปรับตัวลงตาม ตัวอย่าง DW28 เช่น PTT28C1510A -8.8%
ขณะที่การปรับตัวลงของหุ้นดังกล่าวส่งผลให้ Put DW ปรับตัวขึ้น เช่น PTT28P1511A +4.4% KBAN28P1511A +1.4% เป็นต้น นอกจากนี้ ยังมี Call DW บนหุ้น TTA ที่ได้รับความสนใจ หลังจากราคาหุ้นปรับตัวเพิ่มขึ้นแรงวานนี้ โดย TTA ปิดตลาด +4.8% ส่วน DW28 บนหุ้น TTA ได้แก่ TTA28C1510A +23.1% และ TTA28C1511A +18.8% ตามลำดับ
ทางด้านข้อมูลการซื้อขาย DW28 วานนี้ นักลงทุนขายสุทธิ SET50 Put รวมกว่า 5.0 ล้านหน่วย นำโดย S5028P1506B และ S5028P1506A ขณะที่การเคลื่อนไหวในกรอบแคบของดัชนีหลักทรัพย์ ส่งผลให้นักลงทุนบางส่วนขายสุทธิ SET50 Call ออกมาด้วย เช่น S5028C1506A 
นอกจากนี้ ยังมีแรงขายสุทธิใน DW หุ้นเทคโนโลยี ที่ปรับตัวขึ้นในช่วงสัปดาห์ที่ปล้ว เช่น TRUE28C1512A 1.1 ล้านหน่วย และ JAS28C1508A 1.5 ล้านหน่วย สว่นทางด้านแรงซื้อสุทธิ กระจายในหลายกลุ่มอ้างอิง นำโดย ITD28C1510A 3.4 ล้านหน่วย PTT28C1508A 3.0 ล้านหน่วย และ TPIP28C1509A 1.4 ล้านหน่วย
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 28,642.86  ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  862.70 ล้านบาท
คิดเป็น 3.0%  